El Black Friday arriba a Burjassot amb grans descomptes en els seus comerços
2025-07-24

Divendres que ve 24 de novembre Burjassot es vestirà de descomptes. I és que els comerços del municipi celebraran el seu Black Friday amb grans descomptes en els seus productes. Concretament, s’oferiran productes a partir del 20%, una gran oportunitat per a adquirir els millors productes a preus molt atractius i sense necessitat d’eixir del municipi.

Aquesta nova i atractiva acció de foment del comerç local compta amb la participació de l’Ajuntament de Burjassot, a través de la Regidoria de Promoció Econòmica, dirigida per Roc Senent, a través de CEMEF, el Mercat Municipal l’Almara, l’Associació de Comerç i Servicis de Burjassot, l’Associació de Comerços del Mercat (CODEMER) i l’Associació d’Empresaris de Burjassot.

Una vegada més, els comerços participants en aquesta iniciativa donaran l’oportunitat als seus clients de descobrir tots els productes que els ofereixen i aprofitar els bons descomptes que s’aplicaran el divendres 24 de novembre.